
HOTĂRÂREA nr. 202/ 2022
privind sprijinirea participării elevei Timeea-Alina Ștefănescu, componentă a delegației României

la Campionatul European de Kempo - 2022, care se va desfășura în Antalya, Republica Turcia
hotărârea a fost aprobată prin vot liber exprimat cu unanimitate de voturi


Consiliul Local al Municipiului Lupeni

Examinând Proiectul de hotărâre nr. 201/ 2022 precum și Referatul de aprobare nr. 32.012/ 20  octombrie 2022 a domnului Lucian Marius Resmeriță, Primar al Municipiului Lupeni prin care propune sprijinirea participării participării elevei Timeea-Alina Ștefănescu, domiciliată în Municipiul Lupeni strada Bărbăteni, bl. 60, ap. 10, legitimată la Clubul Sportiv Fujin, componentă a delegației României la Campionatul European de Kempo - 2022, care se va desfășura în Antalya, Republica Turcia și alocarea din bugetul local a sumei de 2.000 lei;
  Văzând Raportul nr. 32.150/ 21 octombrie 2022 prezentat de Directorul executiv al Direcției Economice din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile art. 20 alin. (1) lit. „h” și „k” din Legea nr. 273/ 2006 privind finanţele publice locale, cu modificările și completările ulterioare;
În temeiul art. 3 din Legea nr. 69/ 2000 a educației fizice și sportului;

În temeiul art. 129 alin. (1),  alin. (2) lit. “b” şi “d”,  alin. (4) lit. “a”,  alin. (7) lit. “f ” și  art. 139 din O.U.G. nr. 57/ 2019 privind Codul administrativ
HOTĂRĂŞTE:
Art. 1 – Se aprobă sprijinirea participării participării elevei Timeea-Alina Ștefănescu, componentă a delegației României la Campionatul European de Kempo - 2022, care se va desfășura în Antalya, Republica Turcia.
Art. 2 – În vederea participării se alocă din bugetul local, capitolul 67.02 - ,,Cultură, recreere și religie”, subcapitolul 67.02.05.01 – Sport, articolul 20.30, alin. 20.30.30 - Alte cheltuieli cu bunuri și servicii, suma de 2.000 lei.
Art. 3 – Suma alocată potrivit art. 2 va fi predată în mod direct doamnei Ștefănescu Doina, mama elevei (minorei), care va asigura depunerea decontului cheltuielilor conform legislației în vigoare, dar nu mai târziu de 15 zile de la încheierea evenimentului.

Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate şi doamnei Ștefănescu Doina, fiind adusă la îndeplinire de către Primarul Municipiului Lupeni şi Direcţia Economică din cadrul Primăriei Municipiului Lupeni iar la cunoştinţă publică prin grija Secretarului Municipiului Lupeni.

Lupeni, 
              31 octombrie 2022
          PREȘEDINTE DE ȘEDINȚĂ   
            CONTRASEMNEAZĂ – SECRETAR  GENERAL                           

                 Ing. DORIN CORDEA
                                       Jr. MARIUS CLAUDIU BĂLOI
